|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula az EVIN Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. március 27 - ai rendkívüli**

**ülésére**

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott *„Az EVIN Nonprofit Zrt. részére az Integrált Vállalatirányítási Rendszer működéséhez szükséges további felhasználói support-szolgáltatások, valamint felhasználói jogosultságok biztosítása\_2025”* tárgyú közbeszerzési eljárás eredményéről |

**Készítette:**

dr. Halmai Gyula

EVIN Nonprofit Zrt. vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**Tisztelt Bizottság!**

Az EVIN Nonprofit Zrt. (a továbbiakban: Társaság) az önkormányzati tulajdonú ingatlanok üzemeltetésére, fenntartására vonatkozó feladatok ellátása érdekében a Pénzügyi és Kerületfejlesztési Bizottság 1008/2024. (XI.18.) (1. melléklet) jóváhagyó határozata alapján *„Az EVIN Nonprofit Zrt. részére az Integrált Vállalatirányítási Rendszer működéséhez szükséges további felhasználói support-szolgáltatások, valamint felhasználói jogosultságok biztosítása\_2025”* tárgyában közbeszerzési eljárást folytatott le.

Budapest Főváros VII. Kerület Erzsébetváros Önkormányzata és Budapest Főváros VII. kerület Erzsébetvárosi Polgármesteri Hivatala VI/17/2023. (XII.11.) számú Közbeszerzési szabályzata I. fejezet 1.4 pontja szerint: *„A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést, annak módosítását a Bizottság részére kötelesek megküldeni.”*

Fentiek alapján az alábbiakban összefoglalom a közbeszerzési eljárás legfőbb cselekményeit, döntéseket:

* Ajánlatkérő 2024.12.05. napján - EKR002173092024 azonosítószám alatt – a Kbt. 81. § (1) bek. szerinti, hirdetménnyel induló nyílt közbeszerzési eljárást indított, uniós eljárásrendben.

A hirdetmény iktatószáma: 21564/2024, 751454-2024

Megjelenése a TED-ben: 2024.12.09.

* Az eljárásban a közbeszerzési dokumentumok módosítására nem került sor.
* Ajánlatok benyújtásának határideje: 2025.01.07. 11:00
* Az ajánlatok bontása:2025.01.07. 13:00
* Az eljárásban az ajánlattételi határidőig 2 db ajánlat került benyújtásra:

|  |  |  |
| --- | --- | --- |
| Ajánlattevő neve: | **Techwave Hungary Számítástechnikai Szolgáltató Zrt.** | **COMPRINT PLUSZ Számítástechnikai Kereskedelmi és Szolgáltató Kft.** |
| 1.1. Andoc licence és hozzá kapcsolódó support szolgáltatás (havi díj - nettó Ft.): | **1 320 000** | **1 400 000** |
| 1.2. SAP Enterprise support szoftverkarbantartási díj (éves díj - nettó Ft.): | **843 540** | **910 000** |
| 1.3. SAP tanácsadói/support szolgáltatás (szakértői nap díja - nettó Ft.): | **175 000** | **190 000** |
| 2. Az M.1) pont szerinti szakember szakmai többlettapasztalata (min. 0, max. 12 hónap): | **12** | **8** |

Tekintettel arra, hogy Ajánlatkérő a felhívás VI.3) pont 3. alpontjában előírta, hogy a benyújtott ajánlatok értékelése során „a Kbt. 81. § (4)-(5) bekezdéseit alkalmazza”, vagyis az értékelési sorrendben legkedvezőbb ajánlattevő tekintetében végzi el a bírálatot, a bírálat során ajánlatkérő a Techwave Hungary Számítástechnikai Szolgáltató Zrt. ajánlatát bírálta el.

A bírálat részleteit a Bírálóbizottsági jegyzőkönyvek (2. melléklet) tartalmazzák.

* A bírálatot követően a bírálóbizottság javaslatai alapján a döntéshozó az alábbi döntéseket hozta (*3. melléklet*):
* A Techwave Hungary Számítástechnikai Szolgáltató Zrt. ajánlattevő ajánlata érvényes, tekintettel arra, hogy az ajánlat mindenben megfelel a felhívás és a közbeszerzési dokumentumok, valamint a vonatkozó jogszabályok előírásainak, továbbá ajánlattevő a felhívásban előírt kizáró okok hatálya alatt nem áll, alkalmasságát megfelelően igazolta.
* A közbeszerzési eljárásban az alábbi értékelési sorrendet állapítom meg:

1. Techwave Hungary Számítástechnikai Szolgáltató Zrt. (1000 pont)

2. COMPRINT PLUSZ Számítástechnikai Kereskedelmi és Szolgáltató Kft. (627,61 pont)

* A közbeszerzési eljárás eredményes.
* Az eljárás nyertese a Techwave Hungary Számítástechnikai Szolgáltató Zrt., tekintettel arra, hogy ajánlattevő nyújtotta be az értékelési szempontokra tekintettel legkedvezőbb ár-érték arányú érvényes ajánlatot, valamint az ajánlat (nettó 1.320.000,- Ft 12 hónapra, nettó 192.500,- Ft éves díj, nettó 150.000,- Ft 33 szakértői nappal; azaz mindösszesen nettó 20.982.500,- Ft) a rendelkezésre álló fedezetre (nettó 22.434.500,- Ft) tekintettel is megfelelő.
* A Techwave Hungary Számítástechnikai Szolgáltató Zrt. ajánlattevővel a szerződés megkötéséről rendelkezem.
* A döntés alapján, az összegezést (*4. melléklet*) követően az EVIN Nonprofit Zrt. a nyertessel a vállalkozási keretszerződést (*5. melléklet*) 2025. január 28-án megkötötte.

Kérem a tájékoztatás elfogadását.

Budapest, 2025. március 19.

dr. Halmai Gyula

EVIN Nonprofit Zrt. vezérigazgatója

Mellékletek:

1. melléklet – 1018/2024. (XI.18.) számú PKB-határozat

2. melléklet – BBjzk. I-II\_IVIP-support

3. melléklet – Döntés eljárás eredményéről\_IVIR-support

4. melléklet – Összegezés\_IVIR-support

5. melléklet – Vállalkozási keretszerződés\_IVIR-support