|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság 2025. március 27-ei rendkívüli ülésére**

|  |  |
| --- | --- |
| **Tárgy:** | Javaslat Budapest Főváros VII. kerület Erzsébetváros közigazgatási területén forgalomtechnikai tervek készítéséhez szükséges keretszerződésre vonatkozó beszerzési eljárást lezáró érdemi döntés meghozatalára |

**Készítette:**

Greifenstein János

közútkezelői- és beruházási referens

**Törvényességi szempontból kifogást nem emelek:**

Tóth János

jegyző

**Az előterjesztést nyílt ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Dr. Jávori Péter irodavezető** |

**Tisztelt Bizottság!**

Budapest Főváros VII. kerület Erzsébetváros Önkormányzata keretszerződést kíván kötni az előre nem ütemezhető feladataihoz az alternatív közlekedést támogató forgalmi renddel kapcsolatos projektek megvalósításához, valamint egyéb forgalomtechnikai döntések előkészítéséhez szükséges általános forgalomtechnikai tervezési feladatok elvégzésére. A Polgármester úr által engedélyezett (1. melléklet) ajánlattevőktől bekértük a mellékelt ajánlattételi felhívásban (2. melléklet) szereplő műszaki tartalommal az árajánlatokat (3. melléklet) és a mellékelt bírálati jegyzőkönyv (4. melléklet) alapján javasoljuk a legkedvezőbb árajánlatot tevő METROBER TERVEZŐ ÉS TANÁCSADÓ Kft.-vel (1132 Budapest, Váci út 28. I. em.4.; adószám: 10318779-2-41; képviseli: Kertesy Géza Ferenc ügyvezető) történő szerződéskötést.

A tervezett szerződés értéke: nettó 14.500.000,- Ft + áfa keretösszeg, amelynek fedezete a 2025. évi költségvetésben forgalomtechnikai kiadások címen biztosított.

Budapest Főváros VII. kerület Erzsébetváros Önkormányzatának és Polgármesteri Hivatalának IV/16/2023-as Beszerzési Szabályzata IV. fejezet 2.3. pontja alapján:

*„2.3. A nettó 5.000.000 Ft összeget meghaladó, de a nettó 10.000.000 Ft összeget el nem érő egyedi beszerzési érték esetén alkalmazandó eljárásrend:*

*2.3.1. A felhívást legalább 3 ajánlattételre felhívottnak kell egyidejűleg írásban megküldeni, lehetőség szerint előzetesen tájékozódni kell arról, hogy a felhívottakkal összefüggésben az alkalmasság vélelmezhető legyen. Az ajánlatkérés tartalmát úgy kell meghatározni, hogy annak alapján az Árajánlatot tevők megfelelő árajánlatot tehessenek, a határidőben benyújtott árajánlatok összehasonlíthatóak legyenek. A beérkezett ajánlatok értékeléséről bírálati jegyzőkönyvet kell készíteni, melyhez alkalmazandó iratmintát a Szabályzat 1. számú melléklete tartalmazza.”*

Budapest Főváros VII. Kerület Erzsébetváros Önkormányzata Közbeszerzési és Beszerzési Szabályzatának IV. fejezet 2.4. pontja alapján:

*„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:*

*a) A nettó 5.000.000 Ft összeget meghaladó, de a nettó 10.000.000 összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során. Továbbá az eljárást lezáró érdemi döntés meghozatala során a IV. 2.3.2. a)-i) pontokban felsorolt esetekben.*

*b) A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

A fentiekre tekintettel kérem, az alábbi határozati javaslat elfogadását.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2025. (III.27.) határozata Budapest Főváros VII. kerület Erzsébetváros közigazgatási területén forgalomtechnikai tervek készítéséhez szükséges keretszerződésre vonatkozó beszerzési eljárást lezáró érdemi döntésről**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. hozzájárul a Budapest Főváros VII. kerület Erzsébetváros Önkormányzata és a METROBER TERVEZŐ ÉS TANÁCSADÓ Kft. (1132 Budapest, Váci út 28. I. em.4.; adószám: 10318779-2-41; képviseli: Kertesy Géza Ferenc ügyvezető) között Erzsébetváros közigazgatási területén forgalomtechnikai tervek készítése tárgyában létrejövő tervezői keretszerződés megkötéséhez nettó 14.500.000,- Ft + áfa összegben.
2. felkéri a Polgármestert a szerződés aláírására.

**Felelős:** Niedermüller Péter polgármester

**Határidő:** 1. pont tekintetében 2025. március 27.

1. pont tekintetében 2025. április 22.

Budapest, 2025. március 18.

dr. Jávori Péter

irodavezető

Mellékletek:

* 1. melléklet: Ajánlatkérés engedélyezése
* 2. melléklet: Ajánlattételi felhívás
* 3. melléklet: Árajánlatok
* 4. melléklet: Bírálati jegyzőkönyv