|  |
| --- |
| **Budapest Főváros VII. kerület Erzsébetváros Önkormányzata**  **Péderi Tamás Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. március 27 - ei rendkívüli**

**ülésére**

|  |  |
| --- | --- |
| **Tárgy:** | Javaslat tulajdonosi döntésről a Bp. VII. ker. Akácfa u. 42-48. sz. alatti Vásárcsarnokban, egyszerre legfeljebb 700 m2 területű közös használatú terület bérbeadása tárgyában |

**Készítette:**

Péderi Tamás

Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Kft. mint Üzemeltető, és az Antik Centrál Kft. (székhely: 1137 Budapest, Pozsonyi út 30. VI. em. 26.; adószám: 14738296-2-41; cégjegyzékszám: 01-09-917488; képviselő Molnár Viktor ügyvezető) mint Használó között 2019. december 30. napján határozatlan időre szóló használati megállapodás (**1. melléklet**) jött létre a Klauzál téri Vásárcsarnok földszintjén és galériaszintjén a közös használatú területen elhelyezkedő együttesen és egyidejűleg legfeljebb 700 m2 alapterületű rész használata tárgyában. A felek a használati szerződést 2023.03.02. napján módosították (**2. melléklet**).

Az Antik Centrál Kft. 2025.03.31. napi hatállyal a használati szerződés közös megegyezéssel történő megszüntetését kezdeményezte (**3. melléklet**), tekintettel arra, hogy az Antik Centrál Kft. a Klauzál Téri Vásárcsarnokban már nem kívánja korábbi tevékenységét – Antik Placc vasárnapi régiség piac – folytatni.

2025.04.01. napjától Bakirdzi Kalliopé E.V. (székhely: 1038 Budapest, Rózsa u. 7.; adószám: 90578146-1-41; nyilvántartási szám: 59825018 – **4. melléklet**) kívánja az Antik Centrál Kft. korábbi tevékenységét folytatni, ezért 2025. március 14. napján ajánlatot tett a Klauzál téri Vásárcsarnok földszintjén és galériaszintjén a közös használatú területen elhelyezkedő együttesen és egyidejűleg legfeljebb 700 m2 alapterületű rész használatára vonatkozó szerződés megkötése tárgyában (**5. melléklet**).

Az Antik Placc vasárnaponként, a Klauzál téri Vásárcsarnok nyitvatartási idejében kerül megrendezésre.

A használati díj összege: 180,- Ft+ÁFA/m2/nap (összesen legfeljebb 126.000,- Ft + ÁFA/nap).

A Bizottság döntési hatásköre a Budapest Főváros VII. kerület Erzsébetváros Önkormányzatának tulajdonában lévő piacokról szóló, Budapest Főváros VII. kerület Erzsébetváros Önkormányzat Képviselő- testületének 9/2015. (III.31.) önkormányzati rendelete 1. § (2) bekezdésén alapul:

*„1.§ (2) A Budapest Főváros VII. kerület Erzsébetváros Önkormányzatát e rendelet alapján megillető tulajdonosi jogait a Képviselő-testület Pénzügyi és Kerületfejlesztési Bizottsága útján gyakorolja, kivéve azon tulajdonosi jogköröket, amelyeknek a gyakorlását magasabb szintű jogszabály a Képviselő-testület kizárólagos hatáskörébe utal.”*

**Határozati javaslat**

**Budapest Főváros VII. kerület Erzsébetváros Önkormányzata Képviselő-tesületének Pénzügyi és Kerületfejlesztési Bizottsága …../2025. (III.27.) határozata a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Nonprofit Kft. mint Üzemeltető, és Bakirdzi Kalliopé e.v. mint Használó közötti, a Klauzál Téri Vásárcsarnok földszintjén és galéria szintjén található közös használatú részre vonatkozó használati megállapodás megkötése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy hozzájárul a Budapest Főváros VII. kerület Erzsébetváros Önkormányzata mint Használatba adó, az Erzsébetvárosi Piacüzemeltetési Nonprofit Kft. mint Üzemeltető és Bakirdzi Kalliopé e.v. mint Használó közötti, a Klauzál Téri Vásárcsarnok földszintjén és galériáján a közös használatú területen együttesen és egyidejűleg legfeljebb 700 m2 alapterületű részre vonatkozó megállapodás megkötéséhez az alábbi feltételekkel:

* a használat célja: Antik Placc vasárnapi régiség piac megrendezése
* a használati időpontja: vasárnaponként a Klauzál Téri Vásárcsarnok nyitvatartási idejében
* a használati díj összege: 180,- Ft+ÁFA/m2/nap (összesen legfeljebb 126.000,- Ft + ÁFA/nap).

**Felelős:** Niedermüller Péter polgármester

**Határidő:** 2025.05.01.

Budapest, 2025. március 18.

Péderi Tamás

Erzsébetvárosi Piacüzemeltetési Nonprofit Korlátolt Felelősségű Társaság  ügyvezetője

Előterjesztés melléklete:

1. melléklet: Antik Centrál Kft. használati szerződés
2. melléklet: Antik Centrál Kft. használati szerződés módosítása
3. melléklet: Antik Centrál Kft. megkeresése a használati szerződés megszüntetésével kapcsolatban
4. melléklet: Bakirdzi Kalliopé E.V. nyilvántartási adatlap
5. melléklet: Bakirdzi Kalliopé E.V. által benyújtott ajánlati levél