**ADÁSVÉTELI**

**SZERZŐDÉS**

*(tervezet)*

Amely a közbeszerzésekről szóló 2015. évi CXLIII. törvény (a továbbiakban: Kbt.) alapján lefolytatott eljárás eredményeként létrejött

egyrészről

**Bischitz Johanna Integrált Humán Szolgáltató Központ**

Székhely: 1072 Budapest, Nyár u. 7. II. emelet

Adószám: 15507228-2-42

Képviselő: Farkas Tünde, igazgató

mint vevő (a továbbiakban: Vevő),

másrészről

Név: …………………………..

Székhely: ………………………

Cégjegyzékszám: …………………..

Adószám: ………………………….

Bankszámlát vezető pénzintézet: …………..

Bankszámlaszám: ………………………..….

Képviseli: …………………………….………

mint eladó (a továbbiakban: Eladó) között az alábbiak szerint.

**ELŐZMÉNY**

Vevő „Informatikai szoftverek beszerzése” tárgyában a Kbt. 112. § (1) bekezdés b) pont szerinti nemzeti nyílt közbeszerzési eljárást indított. Ajánlatkérő részajánlattételi lehetőséget nem biztosított. Jelen szerződés elválaszthatatlan mellékletét képezi a közbeszerzési eljárás során keletkezett valamennyi irat, azok külön csatolása nélkül is.

Vevő az általa közzétett közbeszerzési eljárásban az Eladót hirdette ki nyertesnek, amelynek alapján a Felek az alábbi adásvételi szerződést (továbbiakban: szerződés) kötik egymással.

1. **Előzmények és a szerződés finanszírozása**
   1. Eladó kijelenti, hogy a jelen szerződés megkötéséhez és teljesítéséhez szükséges valamennyi feltétellel, jogosítvánnyal, hatósági engedéllyel (a tevékenységi kör gyakorlásához szükséges engedéllyel) rendelkezik. Az Eladó e kijelentésének megalapozottságáért feltétel nélküli jogszavatosságot vállal.
   2. Vevő, mint ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) alapján közbeszerzési eljárás folytatott le ***„Informatikai szoftverek beszerzése”*** **tárgyában** (a továbbiakban: Közbeszerzési Eljárás).
   3. Vevő a Közbeszerzési Eljárásban az eljárás eredményéről szóló összegzést ………………………. napján küldte meg, amely értelmében az értékelési szempontok alapján a nyertes ajánlattevő az Eladó lett. Ennek megfelelően a Felek a Kbt. 131. § (1) bekezdése értelmében a törvényes határidőn belül szerződést kötnek az alábbi feltételek szerint.
2. **A szerződés tárgya és hatálya, a teljesítés helye**
   1. A szerződés tárgya: Informatikai szoftverek beszerzése
   2. A szerződés tárgyát és terjedelmét a közbeszerzési dokumentumok és Eladó nyertes ajánlata alkotják, melyek alapján Felek szerződést kötnek egymással. A szerződés keretében leszállított és átvételre felajánlott termékeknek meg kell felelniük a szerződésben és a műszaki leírást tartalmazó költségtáblában foglalt követelményeknek, azzal, hogy Vevő egyenértékű, a kiírtakkal mindenben egyező, vagy jobb minőségi paraméterekkel rendelkező termékek szállítását is elfogadja.
   3. A szerződés alapján Eladó a fenti 2.1. pontban megadott darabszámú termék szállítására vállal kötelezettséget. Felek a mennyiség tekintetében eltérésre nem biztosítanak lehetőséget. Vevő lehetőség szerint kéri a termékek környezetbarát csomagolásban történő szállítását.
   4. Eladó szavatolja, hogy az általa a közbeszerzési eljárásban megajánlott és jelen szerződés alapján leszállításra kerülő termékek megfelelnek a Közbeszerzési Eljárás dokumentumaiban, különösen az ajánlati felhívásban, a dokumentációban és a jelen szerződés 1. számú mellékletében is rögzítésre került műszaki leírást tartalmazó költségtáblában, valamint jelen szerződésben rögzített követelményeknek.
   5. Eladó feladata a termékek leszállítása, illetve leszállíttatása a teljesítés helyére.
   6. A Kbt. 142. § (1) bekezdésére is tekintettel a Vevő ellenőrzi és dokumentálja azon szerződéses kötelezettségek teljesítését, amelyeket a Közbeszerzési Eljárásban az értékelés során figyelembe vett, valamint minden, a szerződésben foglaltaktól eltérő teljesítést, annak okait és - adott esetben - a szerződésszegéssel kapcsolatos igények érvényesítését.
   7. Eladó kijelenti, hogy a jelen szerződés tárgya új, per- teher- és igénymentes, mely kijelentéséért teljes szavatosságot vállal.
   8. Eladó a jelen szerződés tárgyát képező dobozos termékeket az alábbi teljesítési helyen köteles a Vevőnek termékeket átadni:

1072 Budapest, Nyár utca 7.

* 1. Eladó a jelen szerződés tárgyát képező digitális licence termékeket köteles a Vevőnek a szerződéskötést követően egyeztetett fiókokba megküldeni.

………………………………………………..

* 1. Vevő vállalja, hogy szerződésszerű teljesítés esetén a vételárat megfizeti Eladó részére a teljesítést követően.
  2. Eladó nyilatkozik, hogy megkapott minden adatot, információt, ami a szerződés teljesítéséhez szükséges, erre tekintettel kijelenti, hogy a szerződés teljesítését, minden további feltétel nélkül a Közbeszerzési Eljárás dokumentumaiban és a jelen szerződésben rögzítettek szerinti tartalommal és határidőben teljesíteni tudja.
  3. Jelen szerződés a mindkét fél általi aláírásának napján lép hatályba.

1. **A teljesítés határideje és módja, jótállás**
   1. A teljesítés határideje: **jelen szerződés hatályba lépésétől *számított* *maximum* *60 nap*.**
   2. A felek a jelen szerződésben foglalt feladatok minél magasabb szintű megvalósítása érdekében kötelesek folyamatosan együttműködni. A kapcsolattartásra kijelölt személyek:

|  |  |
| --- | --- |
| **Vevő részéről** |  |
| cím |  |
| telefonszám |  |
| e-mail cím |  |
| **Eladó részéről** |  |
| cím |  |
| telefonszám |  |
| e-mail cím |  |

* 1. Az Eladó a teljesítési határidő végéig köteles a termékeket a teljesítés helyére leszállítani, a megadott elektronikus postafiókba megküldeniés ezt követően a termékeket átadás-átvételi eljárás keretében a Vevőnek átadni. A teljesítési határidő számítása tekintetében a Felek a Polgári Törvénykönyvről szóló 2003. évi V. törvény (a továbbiakban: Ptk) 8:3. §-ának rendelkezéseit alkalmazzák. Vevő előteljesítést elfogad.
  2. Eladó tudomásul veszi, hogy a jelen szerződében rögzített valamennyi, fizikai jelenlétet igénylő feladatát a Vevő működési rendjére figyelemmel köteles végezni, végeztetni. Eladó köteles úgy időzíteni ezen időpontokat, hogy munkanapokon, hétfőtől-csütörtökig 8.00-16.00 óra között, pénteken 8.00-13.30 óra között történjenek.
  3. Eladó köteles a szerződéskötésig igazoló dokumentumot bemutatni arra irányulóan, hogy Eladó rendelkezik Microsoft Partner ID jogosultsággal és hivatalos viszonteladó, a nem Microsoft termék vonatkozásában pedig a forgalmazói igazolást a licence eredetiségére vonatkozóan.
  4. Eladó köteles az átadás-átvételi eljárás során a termékek rendeltetésszerű használatához szükséges, műszaki leírásban előírt dokumentumokat, igazolásokat, különösen az alábbi dokumentumokat a Vevőnek átadni a termékek átadásakor:

- licencek eredetét igazoló dokumentumokat;

- a jótállás érvényesítéséhez szükséges dokumentumokat magyar nyelven a vonatkozó előírásoknak megfelelően kiállítva.

* 1. Vevő megtagadhatja a termékek átvételét és a teljesítésigazolás kiállítását, amennyiben a teljesítés nem szerződésszerűen történt. A Felek a feladatok elvégzését és a termékek átadás-átvételének megtörténtét írásban dokumentálják.
  2. Felek rögzítik, hogy az adásvétel tárgyával kapcsolatos tulajdonjogot és kárveszélyt Vevő a termékek eredményesátadás-átvételi időpontjától kezdődően szerzi meg, illetve viseli.
  3. Felek a szerződés teljesítése során kötelesek együttműködni, egymást a szerződés teljesítését befolyásoló körülményekről haladéktalanul tájékoztatni.
  4. Eladó a Vevő részére történő átadás-átvétel időpontjátólszámított 24 hónap jótállást vállal a termékekre.
  5. A jótállási idő alatt a jótállás körébe eső meghibásodások javításáért az Eladó díjazásra nem tarthat igényt. A jótállási idő alatt a jótállás biztosítása az Eladó feladata, melyért Eladó további díj, költség felszámítására nem jogosult. A jótállás tekintetében a Felek egyebekben az egyes tartós fogyasztási cikkekre vonatkozó kötelező jótállásról szóló 151/2003. (IX. 22.) Korm. rendelet rendelkezéseit tekintik irányadónak.
  6. A jótállási idő alatt fellépő hiányosságot, hibát haladéktalanul az Eladó tudomására kell hozni, az Eladó pedig köteles haladéktalanul intézkedni, a hibát, hiányt kiküszöbölni. Az Eladó a felmerült hibaelhárítást a lehető legrövidebb időn belül, de legfeljebb 3 munkanapon belül, a hibás termék, digitális licence esetében gondoskodnia kell azok teljes mértékben egyenértékű termékre, licencre való cseréjéről és annak Vevőhöz való eljuttatásáról.
  7. A hibák bejelentése az alábbi elérhetőségeken lehetséges:

**Tel:**

**E-mail:**

A hiba bejelentését írásban, elektronikus levélben kell megküldeni a fentiekben meghatározott címre, azt Eladónak vagy képviselőjének írásban vissza kell igazolni.

1. **Teljesítésigazolás**
   1. Vevő a Kbt. 135. § (1) bekezdése szerint köteles a szerződés teljesítésének elismeréséről (teljesítésigazolás) vagy az elismerés megtagadásáról írásban nyilatkozni.
   2. A teljesítésigazolás aláírására Vevő részéről jogosult személy:

…………………………….

1. **Ellenérték és a fizetésre vonatkozó rendelkezések**
   1. Felek megállapodnak abban, hogy a jelen szerződésben rögzített termékekvételára mindösszesen:**……………………..,- Ft + ÁFA, azaz ……………………………………. forint + ÁFA.**
   2. Az ÁFA a mindenkor hatályos törvények szerint kerül meghatározásra.
   3. Az ellenértéket a Vevő magyar forintban fizeti meg, az ellenérték külföldi fizetőeszköz árfolyamához nem köthető.
   4. A Vevő a Kbt. 135. § (8) bekezdése alapján - tartalékkeret és általános forgalmi adó nélkül számított – teljes ellenszolgáltatás 30%- ának megfelelő összegű előleget biztosít.
   5. Eladó egy számla kiállítására jogosult szerződésszerű teljesítést követően, Vevő teljesítésigazolása alapján.
   6. A Vevő az ellenértéket a jelen szerződésben foglaltaknak megfelelő, eredményes átadás-átvételi eljárást követően, az Eladó által cégszerűen és jogszerűen kiállított szállítólevél és a teljesítés szabályszerű megtörténtét igazoló egyéb dokumentumok és Vevő teljesítésigazolása alapján, számla ellenében, a számla Vevőhöz történő érkezését követő 30 napon belül átutalással fizeti meg Eladó jelen szerződés első oldalán a Felek adatainál megjelölt bankszámlaszámára. Eladó szerződésszerű teljesítése esetén a Vevő a 4.2. pontban megjelölt teljesítésigazolója teljesítésigazolást állít ki, ezt követően kerülhet sor a számla kiállítására és benyújtására. A teljesítésigazolás kiállításának feltétele a szállítólevél és az átvételi igazolások, valamint a jelen szerződésben és a Közbeszerzési Eljárás dokumentumaiban, különösen a műszaki leírásban előírt dokumentumok megléte, a jelen szerződésben foglaltak szerint az átadás-átvételi eljárás szabályszerű megtörténte és igazoló dokumentumainak megléte. Eladó tudomásul veszi, hogy Vevő teljesítésigazolását köteles a számlájához csatolni, anélkül Vevő a számlát nem fogadja be és kifizetés sem történik.
   7. A kifizetésre a Kbt. 135. § (1) és (6) bekezdéseiben, valamint a Ptk. 6:130. § (1)-(2) bekezdéseiben foglaltakat kell alkalmazni.
   8. Felek rögzítik, hogy az 5.1. pontban foglalt vételár tartalmazza az Eladó jelen szerződésből fakadó valamennyi kötelezettségének szerződésszerű teljesítésével felmerülő költségeit, díját, beleértve különösen a termékek kiszállításának, a 2.3. pont szerinti feladatok elvégzésének ésaz előírt dokumentumok elkészítésének és átadásának költségét, erre tekintettel Eladó további költség megtérítésére nem tarthat igényt.
   9. Eladó a számláját papír alapon Vevő székhelyére (1072 Budapest Nyár u 7.), illetve elektronikus számla kiállítása esetén az Elektronikus Közbeszerzési Rendszer útján vagy a penzugy@bjhuman.hu e-mail címre köteles megküldeni a Kbt. 27./A. §-ában foglaltakra figyelemmel, azaz olyan elektronikus számla nyújtható be, amely megfelel az EN 16931-1:2017 számú európai szabványnak és az Európai Bizottság által e szabványhoz az Európai Unió Hivatalos Lapjában közzétett szintaxislistának. Vevő kijelenti, hogy a számla ettől eltérő címre történő megküldése esetén az ebből eredő fizetési késedelem idejére késedelmi kamat Vevővel szemben nem érvényesíthető.
   10. Késedelmes fizetés esetén az Eladó a Ptk. 6:155 § (1) bekezdésben foglaltak szerint késedelmi kamatra jogosult.
   11. Eladó a Kbt. 136. § (1) bekezdésének a) pontja alapján nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb) alpontja szerinti feltételeknek nem megfelelő társaság tekintetében merülnek fel, és amelyek az Eladó adóköteles jövedelmének csökkentésére alkalmasak.
2. **Kártérítés, kötbér, a szerződés megszüntetése**
   1. Felek rögzítik, hogy Eladó hibás, vagy késedelmes teljesítése esetén helytállni tartozik Vevő felé, mellyel összefüggésben a Felek elsősorban a jelen szerződésben rögzített rendelkezéseket alkalmazzák. Felek a jelen szerződésben nem szabályozott kérdések tekintetében a Ptk. és egyéb vonatkozó jogszabályokat rendelik alkalmazni azzal, hogy amennyiben a hibás, vagy késedelmes teljesítés miatt Vevőt kár éri, Eladó a Ptk. 6:186 §-6:189. §-a alapján kötbér fizetése mellett kártérítésre is köteles, kivéve ha bizonyítja, hogy azt elháríthatatlan külső ok (vis maior okozta). Ez a kártérítési felelősség magában foglalja mind a Ptk. 6:174. § (2) bekezdés szerinti, a szolgáltatás tárgyában keletkezett károkért való felelősséget, mind a Ptk. 6:143. § (2) bekezdés szerinti olyan károkért való felelősséget, amely a Vevő elmaradt vagyoni előnyeként jelentkezett, és amely a szerződésszegés következményeként a szerződés megkötésének időpontjában előrelátható volt.
   2. A késedelmi kötbér: nettó vételár 1%-a/naptári nap, de max. 20%. Hibás teljesítési kötbér: nettó vételár 1%-a/naptári nap a hiba kijavításáig, de max. 20%. Minőségi vagy meghiúsulási kötbér: nettó vételár 20%-a.
   3. Az Eladó hibásan teljesít, amennyiben a teljesítése nem felel meg a Közbeszerzési Eljárásban, illetve jelen szerződésben előírt műszaki paramétereknek, illetve amennyiben a leszállításra kerülő termékek nem rendelkeznek az Eladó ajánlatában foglalt, illetve értékelésre került egyéb paraméterekkel, nem kerültek benyújtásra a Vevő által kért, termékek eredetiségét, továbbá, az Eladó MS ID jogosultságát igazoló dokumentumok. Hibás teljesítés esetén Vevő a hiba kijavításáig hibás teljesítési kötbért számít fel. Amennyiben Eladó a hibát nem javítja ki, Vevő a Ptk. 6:187. § (2) bekezdése alapján választásától függően kellékszavatossági igénnyel léphet fel vagy felmondja a szerződést és meghiúsulási kötbért érvényesít.

6.3.1. Kellékszavatossági igény érvényesítése esetén a Ptk. 6:159. § (2) a) pontja alapján Vevő kérheti választása szerint a termékek kicserélését a megfelelő határidő tűzésével, melynek Eladó a Vevő érdekeinek szem előtt tartásával köteles eleget tenni. Amennyiben ezen kötelezettségének Eladó nem tesz eleget, azaz a jelen pontban megjelölt határidőre kellékszavatossági kötelezettségét nem teljesíti, úgy Vevő jogosult a szerződés egészét, illetve a szerződést a hibás teljesítéssel érintett részében azonnali hatállyal felmondani és meghiúsulási kötbért érvényesíteni.

6.3.2. Amennyiben azonban Vevő úgy ítéli meg, hogy a teljesítés olyan mértékben eltérő a jelen szerződésben, a Közbeszerzési Eljárás dokumentumaiban, különösen az ajánlati felhívásban és Eladó ajánlatában meghatározott termékektől, hogy nem áll érdekében a szerződés tárgyának átvétele, akkor Vevő az Eladó teljesítését visszautasítja. Ezen esetben a késedelem jogkövetkezményeit alkalmazva, választása szerint póthatáridő tűzése nélkül a szerződéstől, illetve a szerződésnek a késedelemmel érintett részétől elállhat (vagy azt azonnali hatállyal felmondhatja) súlyos szerződésszegésre hivatkozással és a 6.4. pont szerinti meghiúsulási kötbérre jogosult, vagy póthatáridő tűzésével továbbra is követelheti a teljesítést és jogosult a 6.2. pont szerint számítandó késedelmi kötbérre.

* 1. Felek rögzítik, hogy Vevő egyidejűleg csak egy jogcímen érvényesíthet kötbért Eladóval szemben, azaz több jogcímen kötbért érvényesíteni ugyanazért a szerződésszegésért nem lehet. Felek rögzítik, hogy a Vevő által jelen szerződés alapján érvényesíthető kötbér mértéke nem haladhatja meg a jelen szerződés szerinti teljes nettó vételár 20%-át.
  2. Vevő fenntartja a jogát, hogy a kötbért meghaladó kárát az Eladóval szemben érvényesítse. Az Eladó kizárólagosan felelős minden olyan kárért, melyet alkalmazottai, alvállalkozói, vagy egyéb közreműködői a Vevőnek, illetve harmadik személynek okoztak. Eladó az általa okozott károkat köteles közvetlenül rendezni, illetve a Vevőt mentesíteni minden kárigény követelés alól, amelyek az általa okozott károkkal kapcsolatban merültek fel.
  3. Amennyiben kötbér felszámítására sor kerül, arról Vevő ún. kötbérszámlát, vagy számviteli törvény szerinti bizonylatot állít ki, melyet az Eladó köteles 8 napon belül megfizetni. Vevő ugyanakkor jogosult az esedékessé váló kötbért a vételárból is visszatartani (beszámítani), amennyiben a Kbt. 135. § (6) bekezdésében írt feltételek fennállnak.

6.9. Vevő jelen szerződést a fent rögzített eseteken túlmenően azonnali hatállyal felmondhatja, amennyiben:

* Eladó ellen csőd-, felszámolási vagy végelszámolási eljárás indul, kivéve a csődeljárásról és a felszámolási eljárásról szóló 1991. évi XLIX. törvény 11. § (2) bekezdés h) pontja szerinti esetet;
* Eladó a jelen szerződésből eredő lényeges kötelezettségét megszegi, vagy nem teljesíti.

6.10. Eladó jelen szerződést azonnali hatállyal felmondhatja, amennyiben Vevő a jelen szerződésből eredő lényeges kötelezettségét megszegi, vagy nem teljesíti.

6.11. Vevő jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, ha

a) az Eladóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel,

b) az Eladó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

6.12. Vevő a Kbt. 143. § (1)-(2) bekezdésében rögzített egyéb esetekben jelen szerződést felmondhatja, illetve meghatározott esetekben köteles felmondani, illetve a szerződéstől elállni.

6.13. Felek rögzítik, hogy a Kbt. 142. § (5) bekezdése hatálya alá tartozó szerződésszegésnek minősül, amennyiben a Vevő a 6.2.-6.5. pontban foglalt feltételek alapján, illetve a Kbt. 143. §-a szerinti esetkörökben – Eladónak felróható okból - a szerződéstől eláll, illetve azt azonnali hatállyal felmondja. A Vevő egyéb szerződésszegést is súlyos szerződésszegésnek minősíthet, amennyiben az a Kbt. 142. § (5) bekezdés hatálya alá esik.

**VII. Vis maior**

* 1. A Felek nem felelnek azokban az esetekben, ha a késedelmes teljesítés vagy meghiúsulás vis maior eredménye.
  2. A jelen pont értelmezése szempontjából Felek „vis maior”-nak tekintik azokat az eseményeket, amelyek a Feleknek nem felróható módon, érdekkörükön kívül, Felek részéről elháríthatatlanul következnek be, és amelyek Felek szerződésszerű teljesítését igazoltan akadályozzák vagy késleltetik feltéve, hogy ezen körülmények a jelen szerződés aláírását követően jönnek létre és az említett időpontban még nem voltak előre láthatóak, így különösen:
     + - 1. természeti katasztrófák (villámcsapás, földrengés, árvíz, hurrikán stb.);
         2. tűz, robbanás, járvány, karantén korlátozások;
         3. radioaktív sugárzás, sugárszennyeződés;
         4. háború vagy más konfliktusok, megszállás, ellenséges cselekmények, mozgósítás, rekvirálás vagy embargó;
         5. sztrájk, felkelés, forradalom, lázadás, katonai vagy egyéb államcsíny, polgárháború és terrorcselekmények;
         6. zendülés, rendzavarás, zavargások.
  3. Felek rögzítik, hogy amennyiben a fenti események igazoltan nem akadályozzák a Felek elvárható teljesítését, vagy nincsenek közvetlenül kihatással rá, akkor vis maiorra hivatkozással a szerződéses kötelezettségek teljesítése alól mentesülni nem lehet. A vis maiornak tehát közvetlen összefüggésben kell állnia az arra hivatkozó Fél tevékenységével, mely összefüggést az arra hivatkozó Félnek írásban igazolnia szükséges.
  4. Amennyiben vis maior miatt a szerződésben foglalt határidők nem teljesíthetőek, erről Eladó köteles Vevőt írásban tájékoztatni és a tájékoztatás alapján Felek kötelesek egyeztetni egymással a szerződés teljesítésének további módjáról. Amennyiben a Vevő egyéb irányú írásos utasítást nem ad, az Eladónak tovább kell teljesítenie szerződéses kötelezettségeit, amennyiben az észszerűen lehetséges, és meg kell keresnie minden észszerű alternatív módot a teljesítésre.
  5. A vis maiorra hivatkozó felet terheli annak bizonyítása, hogy a vis maior eseménynek a szerződésszerű teljesítésre kiható következményét az adott helyzetben elvárható gondosság tanúsítása esetén sem – vagy csak aránytalan áldozat árán – lehetett volna elhárítani.
  6. Amennyiben a vis maior időtartama meghaladja a 15 naptári napot, a Vevőnek jogában áll a szerződés nem teljesített részétől írásban elállni. Ez esetben mindkét Fél maga viseli a vis maior miatt felmerült kárát.

**VIII. A szerződés módosítása**

8.1. A Felek a szerződést a Kbt. 141. §-ában foglaltakra tekintettel módosíthatják.

8.2. Felek rögzítik, hogy nem minősül szerződés módosítás körébe eső változásnak a kijelölt kapcsolattartóikban, a kapcsolattartási adataikban, illetve egyéb, jelen szerződésben rögzített adataikban, esetlegesen a Vevő teljesítésigazolásra jogosultjának személyében, melyről haladéktalanul, de legkésőbb 5 munkanapon belül írásban köteles a változással érintett fél a másik felet tájékoztatni.

**IX. Közreműködő (alvállalkozó) igénybevétele**

9.1. Az Eladó a jelen szerződés szerinti kötelezettség teljesítésére közreműködőt (alvállalkozót) a Kbt. 138. § szerint vehet igénybe.

9.2. Eladó a jelen szerződés megkötésének időpontjában, majd – a később bevont alvállalkozók tekintetében – a szerződés teljesítésének időtartama alatt köteles előzetesen a Vevőnek valamennyi olyan alvállalkozót bejelenteni, amely részt vesz a szerződés teljesítésében. Eladó a bejelentéssel együtt köteles a Vevőnek az alvállalkozó megnevezésén, adószámán, elérhetőségén, a képviseletre jogosult személyén túl az ajánlattevői teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét megadni. Eladó a szerződés teljesítésének időtartama alatt köteles a Vevőt tájékoztatni az alvállalkozók bejelentésben közölt adatainak változásáról. Eladó a szerződésbe foglaltan nyilatkozik arról, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót. Vevő részére e kötelezettség végrehajtásáról külön nyilatkozatot vagy más igazolást nem kell benyújtani. Eladó köteles a Vevőnek az alvállalkozói teljesítést követően az ajánlattevői teljesítésen belül az alvállalkozói teljesítés tényleges százalékos arányát, valamint az ellenszolgáltatás teljesítésének időpontját és a kifizetett ellenszolgáltatás értékét bejelenteni.

9.3. Az Eladó a jogosan igénybe vett közreműködőért (alvállalkozóért) úgy felel, mintha az érintett feladatot maga végezte volna. Közreműködő (alvállalkozó) jogosulatlan igénybevétele esetén pedig felelős minden olyan kárért is, amely anélkül nem következett volna be.

**X. A vitás kérdések rendezése**

10.1. Az Eladónak és a Vevőnek meg kell tennie mindent annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a szerződés keretében felmerült. Minden ezzel kapcsolatos tényről, akadályozó körülményről a Felek kölcsönösen kötelesek egymást írásban tájékoztatni.

10.2. Ha az érintett Felek az említett közvetlen tárgyalások megkezdésétől számított 30 napon belül nem tudják megoldani a szerződés alapján vagy ezzel összefüggésben keletkezett jogvitájukat, úgy jogvitájuk rendezésére kikötik a Vevő székhelye szerint hatáskörrel rendelkező bíróság kizárólagos illetékességét.

**XI. Egyéb rendelkezések**

11.1. Amennyiben az Eladó felhagy a szerződés teljesítéséhez szükséges tevékenységével vagy az engedélyét az arra jogosult felfüggeszti, visszavonja, erről köteles a Vevőt haladéktalanul tájékoztatni.

11.2. A szerződés nyelve magyar. A szerződéshez tartozó és a Felek között kicserélendő összes leírás, levelezés és egyéb okmányok magyarul íródnak.

11.3. Az egyik fél által a másik félnek küldött értesítéseket írásban kell megküldeni a szerződésben meghatározott kapcsolattartók útján.

11.4. Az Eladó köteles a szerződés teljesítésének teljes időtartama alatt tulajdonosi szerkezetét a Vevő számára megismerhetővé tenni és a Kbt. 136. § (1) bekezdés b) pontja szerinti ügyletekről a Vevőt haladéktalanul értesíti.

11.5. Amennyiben a szerződés finanszírozása részben vagy egészben projektből történik, az Eladó köteles biztosítani és tűrni, hogy a projekt finanszírozással összefüggésben az ellenőrzésre jogosult szerv ellenőrzési és vizsgálati tevékenységét zavartalanul folytathassa. Az Eladó köteles az előzetesen bejelentett helyszíni ellenőrzések alkalmával jelen lenni, a Szerződésben vállalt kötelezettségei teljesítéséhez kapcsolódó iratokat, bizonylatokat, könyveket, nyilvántartásokat az ellenőrzést végző szerv kérésére rendelkezésre bocsátani, az ellenőrzéshez szükséges információk, adatok, tények, körülmények, egyéb feltételek megismerését biztosítani, a szükséges felvilágosítást megadni, valamint az ellenőrző szervvel az ellenőrzés során együttműködni.

11.6. *A külföldi adóilletőségű Eladó a Kbt. 136. § (2) bekezdése alapján köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet az Eladóra vonatkozó adatokat az országok közötti jogsegély igénybevétele nélkül.*

11.7. A jelen szerződésben nem szabályozott kérdésekben a magyar jog szabályai, különösen a Ptk. és a Kbt. rendelkezései az irányadóak.

11.8. Eladó kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pont b) alpontja alapján átlátható szervezetnek minősül. Amennyiben az átláthatóság vonatkozásában Eladó valótlan nyilatkozatot tesz, Vevő jogosult jelen szerződés azonnali hatályú felmondására, valamint az ebből esetlegesen őt ért hátrányok Eladóra történő hárítására, melyet Eladó kifejezetten tudomásul vesz és átvállal.

11.9. A szerződés aláírásával Eladó tudomásul veszi, hogy a Vevő a szerződés megkötéséhez szükséges személyes adatok kezelése során az Európai Parlament és a Tanács (EU) 2016/679. számú, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló rendelete (GDPR), valamint a hatályos magyar adatvédelmi jogi előírások betartásával jár el.

11.10. A jelen szerződés elválaszthatatlan részét képezi – a szerződéshez történő kifejezett csatolásuk nélkül is - a Közbeszerzési Eljárás során keletkezett valamennyi dokumentum, így különösen az eljárást megindító felhívás, dokumentáció, az eljárás során kiadott kiegészítő tájékoztatások, valamint az Eladó ajánlata és az összegezés.

Jelen szerződéshez kifejezetten csatolásra kerülő mellékletek:

1. számú melléklet: Tételes árazott költségtábla
2. számú melléklet: Titoktartási adatvédelmi rendelkezések
3. számú melléklet: Nyilatkozat átláthatóságról
4. számú melléklet: igazoló dokumentum Eladó Microsoft Partner ID jogosultságáról
5. számú melléklet: igazoló dokumentum Eladó hivatalos viszonteladói státuszáról

A jelen szerződés 3 (három) eredeti példányban készült, amelyből 2 (kettő) példány a Vevőt, míg 1

(egy) példány az Eladót illeti meg.

Jelen szerződést a Felek átolvasás és értelmezést követően, mint akaratukkal mindenben egyezőt jóváhagyólag írják alá.

Kelt: Budapest, 2025. ……………………..

|  |  |  |  |
| --- | --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| **Bischitz Johanna Integrált Humán Szolgáltató Központ**  képv. Farkas Tünde igazgató | **Eladó**  képviseli | |
| *Vevő* |  | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **Bischitz Johanna Integrált Humán jogi ellenjegyző**  **Szolgáltató Központ**  Szabó Ildikó  gazdasági vezető, pénzügyi ellenjegyző |
|  |
|  |